Minister versoek rustigheid in Brits | Maroela Media
Mthethwa het in 'n verklaring gesê die publiek het die grondwetlike reg om te betoog en hul stem dik te maak oor kwessies waarmee hulle ontevrede is. "Dié reg beteken egter nie dat hulle gewelddadig moet optree, eiendom beskadig of die polisie moet aanval en ander intimideer nie," het Mthethwa gesê.
Inwoners van Mothutlung naby Brits betoog sedert Sondag omdat hulle glo drie maande laas skoon drinkwater gehad het. Die betogers het 'n pad met brandende bande versper en die polisie is ontbied om die betoging te monitor. Daar was glo 'n skermutseling tussen die betogers en die polisie waarna die twee betogers doodgeskiet is.
Mthethwa het gesê daar is nie 'n "kultuur van straffeloosheid" in die polisie nie. "Ons kan die publiek verseker indien enige polisiebeampte skuldig bevind word, hulle die nodige gevolge sal dra."
Die onafhanklike polisie-ondersoekdirektoraat (Opod) ondersoek die saak. Intussen het Thandi Modise, die premier van Noordwes, die inwoners versoek om hulle volle samewerking aan Opod te gee tydens hul ondersoek.
Baba L: Verdagte hoor eers later oor borgtog
Doodstraf vir Chinese arts wat babas verkoop
Is dit nie hoo gtyd dat daar teen die persone wat die dienste moet lewer, daarvoor betaal word en nie hulle werk doen nie, op te tree nie. Raak ontslae van hulle en kry bevoegde mense wat die werk kan en sal doen en die probleem landwyd sal iets van die verlede wees.
Hierdie probleem was nie daar voor 1994 nie.
Die land verval in wetteloosheid en die regering maak net lee beloftes. Die arme polisie moet ook net hulle werk doen. As hulle optree is dit verkeerd, en as hulle dit nie doen nie is dit ook verkeerd. Dis n kultuur ding lyk dit my, brand af en vernietig. Dan betoog jy vir heroprigting van dit wat jy verwoes het. Maak dit sin?????